open-index/open-wikipedia-markdown huggingface dataset:
เอลิซาเบธแห่งเดนมาร์ก อีเล็กเตรสแห่งบรันเดินบวร์ค

**เอลิซาเบธแห่งเดนมาร์ก นอร์เวย์และสวีเดน อีเล็กเตรสแห่งบรันเดินบวร์ค** (24 มิถุนายน ค.ศ. 1485 - 10 มิถุนายน ค.ศ. 1555) ทรงเป็นเจ้าหญิงเดนมาร์ก และได้เป็นอีเล็กเตรสแห่งบรันเดินบวร์คจากการเสกสมรสกับโยอาคิมที่ 1 เนสทอร์ อีเล็คเตอร์แห่งบรันเดินบวร์ค พระนางเป็นพระราชธิดาในพระเจ้าฮันส์แห่งเดนมาร์กกับคริสตินาแห่งซัคเซิน
## พระประวัติ
เมื่อยังทรงพระเยาว์ เจ้าหญิงเอลิซาเบธทรงสนิทกับเจ้าชายคริสเตียน พระเชษฐา พระนางสามารถทรงอ่านและเขียนได้ทั้งภาษาเดนมาร์กและภาษาเยอรมัน วันที่ 10 เมษายน ค.ศ. 1502 ทรงเสกสมรสกับโยอาคิมที่ 1 เนสทอร์ อีเล็คเตอร์แห่งบรันเดินบวร์ค ซึ่งเป็นการเสกสมรสพร้อมกันกับคู่ของเจ้าชายเฟรเดอริกแห่งเดนมาร์ก สมเด็จอาของเจ้าหญิง กับอันนาแห่งบรันเดินบวร์ค น้องสาวของโยอาคิม เนสทอร์ เจ้าหญิงเอลิซาเบธกับโยอาคิม พระสวามีทรงใช้ชีวิจร่วมกันอย่างราบรื่น เจ้าหญิงทรงรับสมเด็จพระราชินีคริสตินา พระราชชนนีมาประทับด้วยในปี 1507 และทรงร่วมพระราชพิธีอภิเษกสมรสของพระเชษฐาในค.ศ. 1515 จากนั้นทรงรับพระเจ้าคริสเตียนที่ 2 พระเชษฐา มาประทับด้วยในค.ศ. 1523

พระสวามีของพระนางเป็นผู้ยึดมั่นในหลักคำสอนของนิกายโรมันคาทอลิกอย่างแข็งขันในช่วงการปฏิรูปศาสนา ใน ค.ศ. 1523 เจ้าหญิงได้ไปฟังเทศน์ของมาร์ติน ลูเทอร์ พร้อมกับพระเชษฐาและพระมเหสีในพระเชษฐา และทรงเปลี่ยนเป็นผู้ที่นับถือโปรเตสแตนต์อย่างเต็มตัว ใน ค.ศ. 1527 พระนางทรงเข้ารับศีลมหาสนิทในนิกายโปรเตสแตนต์อย่างเปิดเผย ซึ่งหมายถึงการแตกหักกับนิกายคาทอลิกอย่างเป็นทางการ และก่อให้เกิดความขัดแย้งกับพระสวามี ใน ค.ศ. 1528 สามีของเธอได้สอบถามสภาสงฆ์จากคริสตจักรคาทอลิกว่า เขาควรหย่าร้าง ประหารชีวิต หรือเนรเทศพระนาง หากพระนางปฏิเสธที่จะละทิ้งความเชื่อใหม่ของเธอ สภาสงฆ์ตอบว่าเขาควรสั่งจำคุกพระนาง 

เจ้าหญิงเอลิซาเบธทรงหลบหนีไปยังราชสำนักของโยฮัน อีเล็คเตอร์แห่งซัคเซิน สมเด็จน้าของพระนาง และเกิดการถกเถียงกันในที่สาธารณะ กษัตริย์โปรแตสแตนต์และพระเชษฐาของพระนางต่างสนับสนุนพระนาง ลูเทอร์สนับสนุนเสรีภาพของพระนางในการละทิ้งพระสวามีเพื่อศาสนา และพระนางประกาศว่าจะกลับไปก็ต่อเมื่อได้รับอนุญาตให้ยึดมั่นในความเชื่อของตน และพระสวามีของนางต้องไม่นอกใจและเลิกสนใจโหราศาสตร์ มิเช่นนั้น พระนางก็เสนอให้แยกกันประทับ โดยอ้างถึงการแยกกันประทับของพระราชชนกและพระราชชนนีของพระนางในปี 1504 พระนางทรงได้รับที่ประทับใกล้กับเมืองวิทเทนแบร์ค พระสวามีของพระนางปฏิเสธที่จะให้เงินค่าใช้จ่ายแก่พระนาง และห้ามไม่ให้โอรสมาเยี่ยม ในค.ศ. 1532 สมเด็จน้าของพระนางถึงแก่กรรม และพระเชษฐาของพระนางทรงถูกจำคุก ทำให้ทรงสูญเสียผู้สนับสนุนไป 

ในค.ศ. 1535 พระสวามีของเจ้าหญิงเอลิซาเบธถึงแก่กรรม และโอรสขอให้พระนางเสด็จกลับมายังบรันเดินบวร์ค แต่โอรสก็เปลี่ยนใจเมื่อพระนางเรียกร้องให้เปลี่ยนเขตปกครองในที่ดินสินสมรสของพระนางให้เป็นนิกายโปรเตสแตนต์ ในท้ายที่สุดทรงได้เสด็จกลับในค.ศ. 1545 และพำนักที่เขตชปันเดา

โยอาคิมที่ 2 เฮกทอร์ อีเล็คเตอร์แห่งบรันเดินบวร์ค โอรสได้สมรสกับเจ้าหญิงยัดวีกา ยาเกียลโลนแห่งโปแลนด์ การเสกสมรสครั้งนี้สร้างความไม่พอพระทัยแก่เจ้าหญิงเอลิซาเบธ มีการจัดพิธีทางศาสนาคาทอลิกเพื่ออุทิศให้แก่เจ้าหญิงยัดวิกาในโบสถ์ส่วนตัวของพระนาง และอีเล็คเตรสม่ายก็ไม่พอพระทัยเช่นกันเพราะเจ้าหญิงยัดวีกาทรงตรัสภาษาเยอรมันไม่ได้

## โอรสธิดา
เจ้าหญิงเอลิซาเบธและโยอาคมมีโอรสธิดาดังนี้

## เชิงอรรถ

## อ้างอิง

*
*
*

หมวดหมู่:เจ้าหญิงเดนมาร์ก
หมวดหมู่:เจ้าหญิงสวีเดน
หมวดหมู่:เจ้าหญิงนอร์เวย์
หมวดหมู่:พระราชธิดาในพระมหากษัตริย์
หมวดหมู่:ราชวงศ์อ็อลเดินบวร์ค
แก้วลืมคอน (ละครโทรทัศน์ปี พ.ศ. 2564)

***แก้วลืมคอน*** เป็นละครโทรทัศน์ไทยแนวจินตนิยม พีเรียด ปี พ.ศ. 2564 นำแสดงโดยอัษฎาพร สิริวัฒน์ธนกุลและกรณ์ ศิริสรณ์ ละครเรื่องนี้เป็นการสร้างใหม่จากละครโทรทัศน์ชื่อเดียวกันที่ออกอากาศในปี พ.ศ. 2548 และออกอากาศทุกวันพุธและพฤหัสบดี เวลา 20.15 น. (เวลามาตรฐานไทย) ทางช่องวัน 31 ตั้งแต่วันที่ 27 มกราคม ถึง 4 มีนาคม พ.ศ. 2564 ละครโทรทัศน์เรื่อง แก้วลืมคอน เคยถูกดัดแปลงสร้างเป็นภาพยนตร์มาแล้วครั้งหนึ่งในปี พ.ศ. 2509 ในชื่อเรื่อง *[[เพื่อนรัก (ภาพยนตร์ปี พ.ศ. 2509)|เพื่อนรัก]]* นำแสดงโดยมิตร ชัยบัญชา และ รักชนก จินดาวรรณ กำกับการแสดงโดยศิริ ศิริจินดา

## เนื้อเรื่อง
*แก้วลืมคอน* เป็นเรื่องราวของ แก้ว และ ชิดชนก (อัษฎาพร สิริวัฒน์ธนกุล) สองสาวที่มีใบหน้าเหมือนกัน เนื่องจากแท้จริงแล้วทั้งคู่เป็นฝาแฝดทายาทเจ้าฝ่ายเหนือ แต่ต้องพลัดพรากจากกันตั้งแต่เกิดเพราะความละโมบโลภมากของ เจ้านเรนทร (อัมรินทร์ นิติพน) ผู้เป็นอาที่ต้องการครอบครองทรัพย์สมบัติของ เจ้าวรมัน (พลวัฒน์ มนูประเสริฐ) ผู้เป็นพี่ชายและพ่อของทั้งสองสาวแต่เพียงผู้เดียว

## นักแสดง
* อัษฎาพร สิริวัฒน์ธนกุล รับบท แก้ว/ชิดชนก
* กรณ์ ศิริสรณ์ รับบท เมืองแมน
* ดอม เหตระกูล รับบท เดี่ยว
* พลวัฒน์ มนูประเสริฐ รับบท เจ้าวรมัน
* อัมรินทร์ นิติพน รับบท เจ้านเรนทร
* สรวงสุดา ลาวัณย์ประเสริฐ รับบท เจ้าน้อย
* แอริน ยุกตะทัต รับบท ขันทอง
* โฉมฉาย ฉัตรวิไล รับบท ย่าแก่นจันทร์
* กิตติพงษ์ ปลื้มปรีดาพร รับบท ขจร
* กรกช แข็งขัน รับบท เปรมกมล
* ไปรมา รัชตะ รับบท วันทา
* จารุวัฒน์ เชี่ยวอร่าม รับบท ศักดิ์ชาย
* วราวุธ โพธิ์ยิ้ม รับบท หมิน
* ชนาธิป พิสุทธิ์เสรีวงศ์ รับบท เสือ
* ตี๋ ดอกสะเดา รับบท แป๊ะลิ้ม
* อุ่นเรือน ราโชติ รับบท เจ๊อ้วน

### นักแสดงรับเชิญ
* อาณัตพล ศิริชุมแสง รับบท มิ่ง
* คุณากร เกิดพันธุ์ รับบท บรรพต
* ภัทรพล กันตพจน์ รับบท เข้ม
* ติณณภพ ผดุงธรรม รับบท เดี่ยว (วัยหนุ่ม)
* อริญากร บวรวิศรุต รับบท สายจิตต์

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2564
หมวดหมู่:รายการโทรทัศน์ที่มีฉากในประเทศไทย
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์แนวย้อนยุคไทย
หมวดหมู่:ละครโทรทัศน์เกี่ยวกับฝาแฝด
หมวดหมู่:ละครโทรทัศน์เกี่ยวกับเจ้าหญิง
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ที่กำกับโดย กรัณย์ คุ้มอนุวงศ์
สโมสรฟุตบอลโบโด/กลิมต์

**สโมสรฟุตบอลโบโด/กลิมต์** หรือเรียกสั้น ๆ ว่า **โบโด/กลิมต์** หรือชื่อเดิม **กลิมต์** เป็นสโมสรฟุตบอลอาชีพในประเทศนอร์เวย์ ตั้งอยู่ที่เมืองโบโดในเทศบาลโบโด เทศมณฑลนูลัน ปัจจุบันสโมสรลงแข่งขันในเอลีเตอเซเรียนซึ่งเป็นลีกระดับสูงสุดของประเทศ สโมสรก่อตั้งเมื่อวันที่ 19 กันยายน ค.ศ. 1916

โบโด/กลิมต์ชนะเลิศลีกนอร์เวย์ 4 สมัยใน ค.ศ. 2020, 2021, 2023 และ 2024 พวกเขายังชนะเลิศนอร์เทิร์นนอร์เวเจียนคัพ 9 สมัย (ปัจจุบันถ้วยนี้ถูกยกเลิกไปแล้ว) และนอร์เวเจียนคัพอีก 2 สมัย พวกเขาเป็นทีมแรกจากทางภาคเหนือของประเทศที่ชนะเลิศถ้วยรางวัลระดับประเทศ โดยชนะเลิศฟุตบอลถ้วยแห่งชาติใน ค.ศ. 1975, เป็นทีมแรกจากภาคเหนือที่ชนะเลิศลีกระดับประเทศ และยังเป็นสโมสรยุโรปที่อยู่ทางตอนเหนือสุดที่ชนะเลิศลีกระดับประเทศได้

หลังจากที่เลื่อนชั้นสู่ลีกสูงสุดได้ในฤดูกาล 2018 สโมสรมีช่วงเวลาที่ประสบความสำเร็จอย่างมาก โดยชนะเลิศลีกสูงสุด 4 จาก 5 ฤดูกาล, เข้ารอบก่อนรองชนะเลิศในยูฟ่ายูโรปาคอนเฟอเรนซ์ลีก ฤดูกาล 2021–22, และเข้ารอบรองชนะเลิศในยูฟ่ายูโรปาลีก ฤดูกาล 2024–25 นับเป็นสโมสรแรกจากนอร์เวย์ที่เข้าถึงรอบรองชนะเลิศในรายการสโมสรฟุตบอลยุโรป โบโด/กลิมต์ได้ผ่านเข้าสู่รอบลีกของยูฟ่าแชมเปียนส์ลีก ฤดูกาล 2025–26 นับเป็นครั้งแรกของสโมสรที่ได้เข้าร่วมแข่งขันในยูฟ่าแชมเปียนส์ลีกรอบนี้ และยังเป็นทีมที่อยู่ทางเหนือสุดที่ได้เข้ารอบแข่งขันในรอบนี้ด้วย พวกเขาได้ผ่านเข้าสู่รอบ 16 ทีมสุดท้ายของรายการ หลังจากที่เอาชนะอินเตอร์มิลานในรอบเพลย์ออฟก่อนรอบแพ้คัดออก 

## อ้างอิง

## แหล่งข้อมูลอื่น

* 
* Glimtforum.Net&nbsp;– Discussion forums (archived)

โบโด/กลิมต์
หมวดหมู่:เทศมณฑลนูลัน
โบโด/กลิมต์
หมวดหมู่:ก่อตั้งในประเทศนอร์เวย์ในปี พ.ศ. 2459
ตำบลทุ่งสว่าง

**ตำบลทุ่งสว่าง** อาจหมายถึง

* **[[ตำบลทุ่งสว่าง (อำเภอประทาย)|ตำบลทุ่งสว่าง]]** อำเภอประทาย จังหวัดนครราชสีมา
* **[[ตำบลทุ่งสว่าง (อำเภอวังหิน)|ตำบลทุ่งสว่าง]]** อำเภอวังหิน จังหวัดศรีสะเกษ
กีออร์กี มามาร์ดัชวีลี

**กีออร์กี มามาร์ดัชวีลี** (; born 29 September 2000) เป็นนักฟุตบอลอาชีพชาวจอร์เจีย เขาเล่นในตำแหน่งผู้รักษาประตูให้แก่ลิเวอร์พูลในพรีเมียร์ลีกและทีมชาติจอร์เจีย

มามาร์ดัชวีลีลงเล่นฟุตบอลระดับเยาวชนให้แก่ดีนามอทบีลีซีเป็นส่วนใหญ่ ก่อนที่จะได้เซ็นสัญญาอาชีพกับทีมชุดใหญ่ของสโมสร ต่อมาเขาถูกปล่อยยืมตัวให้แก่หลายสโมสรในเอรอฟนูลีลีกาเป็นระยะเวลาสามฤดูกาล ก่อนที่จะย้ายไปบาเลนเซีย กลายเป็นผู้รักษาประตูฟุตบอลชาวจอร์เจียคนแรกของลาลิกา

ใน ค.ศ. 2020 และ 2024 มามาร์ดัชวีลีได้รับรางวัลผู้รักษาประตูยอดเยี่ยมแห่งปีและนักฟุตบอลแห่งปีของจอร์เจีย ตามลำดับ

## เกียรติประวัติ
**ดีนามอทบีลีซี**
* เอรอฟนูลีลีกา รองชนะเลิศ: 2018

**บาเลนเซีย**
* โกปาเดลเรย์ รองชนะเลิศ: 2021–22

**รางวัลส่วนตัว**
* ทีมยอดเยี่ยมแห่งปีของเอรอฟนูลีลีกา: 2020
* ผู้รักษาประตูยอดเยี่ยมแห่งปีของจอร์เจีย: 2020 
* นักฟุตบอลแห่งปีของจอร์เจีย: 2024

## อ้างอิง

## แหล่งข้อมูลอื่น

* Profile at the Liverpool F.C. website
* Profile at the Georgian Football Federation website 
* 

หมวดหมู่:บุคคลจากทบิลิซี
หมวดหมู่:นักฟุตบอลชาวจอร์เจีย
หมวดหมู่:นักฟุตบอลทีมชาติจอร์เจีย
หมวดหมู่:ผู้รักษาประตูฟุตบอลชาย
หมวดหมู่:ผู้เล่นสโมสรฟุตบอลดีนามอทบีลีซี
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นในเอรอฟนูลีลีกา
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
เซนเนอ ลัมเมนส์

**เซนเนอ ลัมเมนส์** (เกิด 7 กรกฎาคม ค.ศ. 2002) เป็นนักฟุตบอลอาชีพชาวเบลเยียมที่เล่นในตำแหน่งผู้รักษาประตูให้แก่แมนเชสเตอร์ยูไนเต็ดในพรีเมียร์ลีกและทีมชาติเบลเยียม

ลัมเมนส์เริ่มเล่นฟุตบอลอาชีพกับกลึบบรึคเคอ ต่อมาเมื่อเขาอายุได้ 20 ปี ได้ย้ายไปรอแยลแอนต์เวิร์ปด้วยสัญญา 4 ปี ต่อมาในเดือนกันยายน ค.ศ. 2025 เขาได้ย้ายไปแมนเชสเตอร์ยูไนเต็ดในวันสุดท้ายของตลาดซื้อ-ขาย

ลัมเมนส์ลงเล่นให้แก่ทีมชาติเบลเยียมชุดเยาวชนรวม 28 นัด และได้ลงเล่นให้แก่ทีมชาติชุดใหญ่ครั้งแรกในเดือนพฤศจิกายน ค.ศ. 2025

## ชีวิตช่วงต้น
เซนเนอ ลัมเมนส์ เกิดวันที่ 7 กรกฎาคม ค.ศ. 2002 ที่เมือง Zottegem จังหวัดอีสต์ฟลานเดอส์

## ทีมชาติ
ในเดือนมีนาคม ค.ศ. 2025 ลัมเมนส์มีชื่อติดทีมชาติเบลเยียมชุดใหญ่ในการแข่งขันยูฟ่าเนชันส์ลีก ฤดูกาล 2024–25 รอบเพลย์ออฟนัดที่จะพบกับยูเครนในวันที่ 20 และ 23 มีนาคม ค.ศ. 2025

วันที่ 18 พฤศจิกายน ค.ศ. 2025 ลัมเมนส์ได้ลงเล่นนัดแรกให้แก่ทีมชาติชุดใหญ่และเก็บคลีนชีตส์ได้ในนัดที่เอาชนะลีชเทินชไตน์ 7–0 ในการแข่งขันฟุตบอลโลก 2026 รอบคัดเลือก

## เกียรติประวัติ
**กลึบบรึคเคอ**
* เบลเจียนซูเปอร์คัพ: 2021

**รอแยลแอนต์เวิร์ป**
* เบลเจียนซูเปอร์คัพ: 2023

## อ้างอิง

## แหล่งข้อมูลอื่น

* Profile at the Manchester United F.C. website
* Profile at the Royal Belgian Football Association website

หมวดหมู่:บุคคลจากจังหวัดอีสต์ฟลานเดอส์
หมวดหมู่:นักฟุตบอลชาวเบลเยียม
หมวดหมู่:ผู้รักษาประตูฟุตบอลชาย
หมวดหมู่:ผู้เล่นกลึบบรึคเคอ กาเฟ
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในเบลเจียนเฟิสต์ดิวิชัน เอ
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลทีมชาติเบลเยียม
เว่ย เจ๋อหมิง

**เว่ย เจ๋อหมิง** (; เกิด 23 พฤษภาคม ค.ศ. 1990) หรือที่รู้จักในชื่อ **ไมลส์ เว่ย** เป็นนักแสดงและนักร้องชาวจีน เขาเป็นที่รู้จักจากการแสดงในเรื่อง *[[เคานต์ยัวร์ลักกีสตาร์ส]]* (ค.ศ. 2020), *เพอร์เฟกต์แอนด์แคชวล* (ค.ศ. 2020), *[[อันฟอร์เก็ตเทเบิลเลิฟ]]* (ค.ศ. 2021), *โอนลี่ฟอร์เลิฟ* (ค.ศ. 2023), *ไนน์ทีนธ์ฟลอร์* (ค.ศ. 2024), *ยูอาร์มายซีเคร็ต* (ค.ศ. 2024) และ *[[ฟลอริชด์พีโอนี]]* (ค.ศ. 2025)

## ผลงานเพลง
### การปรากฏตัวในเพลงประกอบ

## ผลงานการแสดง
### ภาพยนตร์

## อ้างอิง

## แหล่งข้อมูลอื่น
*

หมวดหมู่:ผู้เกิดปี ค.ศ. 1990
หมวดหมู่:บุคคลที่ยังมีชีวิตอยู่
หมวดหมู่:นักร้องเพลงแมนดารินป๊อปชาวจีน
หมวดหมู่:นักแสดงชายจากมณฑลซานตง
หมวดหมู่:บุคคลจากเมืองจี่หนิง
หมวดหมู่:นักร้องชายชาวจีน
หมวดหมู่:นักแสดงชายชาวจีนในศตวรรษที่ 21
หมวดหมู่:นักแสดงชายชาวจีนในละครโทรทัศน์
หมวดหมู่:นักแสดงชายชาวจีนในภาพยนตร์
หมวดหมู่:นักร้องชายชาวจีนในศตวรรษที่ 21
ตำบลนาแก (อำเภอคำเขื่อนแก้ว)

**นาแก** เป็นตำบลในอำเภอคำเขื่อนแก้ว จังหวัดยโสธร เดิมมีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลนาแกตั้งแต่ปี พ.ศ. 2539    

## ที่ตั้งและอาณาเขต
ตำบลนาแก มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลนาคำ
* **ทิศตะวันออก** ติดต่อกับตำบลสร้างถ่อน้อย และตำบลจิกดู่ (อำเภอหัวตะพาน จังหวัดอำนาจเจริญ)
* **ทิศใต้** ติดต่อกับตำบลโนนรัง และตำบลกลางใหญ่ (อำเภอเขื่องใน จังหวัดอุบลราชธานี)
* **ทิศตะวันตก** ติดต่อกับตำบลดงแคนใหญ่
## ประวัติ
พื้นที่เดิมมีฐานะเป็นตำบลนาแก ของอำเภอลุมพุก (อำเภอคำเขื่อนแก้ว) ตั้งเป็นตำบลตั้งแต่ปี พ.ศ. 2440 ต่อมาได้ยุบตำบลนาแกรวมเข้ากับตำบลดงแคนใหญ่ เนื่องจากพื้นที่และประชากรน้อย ต่อมาปี พ.ศ. 2490 ได้แยกพื้นที่หมู่ 1 บ้านนาแก, หมู่ 2 บ้านปลาอีด, หมู่ 3 บ้านนาหลู่, หมู่ 6 บ้านหนองเทา, หมู่ 9 บ้านม่วง, หมู่ 12 บ้านหัวขัว ของตำบลดงแคนใหญ่ และหมู่ 11 บ้านปักแฮด, หมู่ 13 บ้านนาห่อม, หมู่ 14 บ้านนาคำ ของตำบลกู่จาน รวม 9 หมู่บ้านตั้งเป็น ตำบลนาคำ พื้นที่จึงได้ย้ายขึ้นกับตำบลนาคำ

ปี พ.ศ. 2521 ตำบลนาคำได้แยกพื้นที่หมู่ 1 บ้านนาแก, หมู่ 2,13 บ้านปลาอีด, หมู่ 3 บ้านนาหลู่, หมู่ 6 บ้านหนองเทา, หมู่ 9 บ้านม่วง, หมู่ 10 บ้านเหล่าตอง, หมู่ 12 บ้านหนองตุกหลุก รวม 8 หมู่บ้านออกมาตั้งเป็น ตำบลนาแก

## การปกครองส่วนภูมิภาค

### การปกครองส่วนภูมิภาค
ตำบลนาแกแบ่งพื้นที่การปกครองออกเป็น 8 หมู่บ้าน ได้แก่

* **หมู่ที่ 1** บ้านนาแก
* **หมู่ที่ 2** บ้านปลาอีด
* **หมู่ที่ 3** บ้านนาหลู่
* **หมู่ที่ 4** บ้านหนองเทา
* **หมู่ที่ 5** บ้านม่วง
* **หมู่ที่ 6** บ้านเหล่าตอง
* **หมู่ที่ 7** บ้านหนองตุกหลุก
* **หมู่ที่ 8** บ้านปลาอีด

## อ้างอิง

นาแก
นาแก
บรรยากาศรัก

***บรรยากาศรัก*** เป็นละครโทรทัศน์ไทยแนวชายรักชาย ปี พ.ศ. 2565 ผลิตโดย Me Mind Y นำแสดงโดยชัยกมล เสริมส่งวิทยะ, ณัฐรัชต์ ตังวาย, ฐิติพงศ์ เซ่งงาย และวสุธร ชัยจินดา เนื้อเรื่องดัดแปลงจากนวนิยายชื่อเดียวกันของ MAME ได้แก่ *พายุรักโถมใจ* และ *พระพายหมายฟ้า* ออกอากาศครั้งแรกเมื่อวันที่ 18 สิงหาคม พ.ศ. 2565 ทาง ช่องจีเอ็มเอ็ม 25

## เนื้อเรื่อง
### พายุรักโถมใจ
เรน (ณัฐรัชต์ ตังวาย) นักศึกษาชั้นปีที่ 1 คณะสถาปัตยกรรมศาสตร์ รถของเขาเกิดดับกะทันหันระหว่างเกิดฝนตกหนัก ในขณะที่เขากำลังทำอะไรไม่ถูก เขาได้พบกับ พายุ (ชัยกมล เสริมส่งวิทยะ) รุ่นพี่คนดัง ซึ่งเข้ามาให้ความช่วยเหลือ หลังจากนั้นเรนก็เริ่มตกหลุมรักพายุ รุ่นพี่ที่ช่วยซ่อมรถให้เขา ไม่นานหลังจากนั้น เรนได้พบกับพายุอีกครั้งเมื่อรถของเขาเสีย และในวันนั้นเขาจำเป็นต้องค้างคืนที่อู่ซ่อมรถของพายุ เนื่องจากพายุคอยหยอกล้อเรนตลอดทั้งคืน ทำให้พายุกลายเป็นเป้าหมายในการเอาคืนของเรน อย่างไรก็ตาม การเอาคืนของเรนไม่ได้สร้างความเดือดร้อนให้แก่พายุแต่อย่างใด ตรงกันข้ามกลับทำให้พายุมีความรู้สึกที่ดีต่อเรนมากขึ้นเรื่อย ๆ

เมื่อเวลาผ่านไป ความสัมพันธ์ของทั้งสองก็ค่อย ๆ พัฒนาจากคู่ปรับกลายเป็นคนรัก

### พระพายหมายฟ้า
สกาย (วสุธร ชัยจินดา) เคยถูกคนรักเก่าทำร้ายจนเกิดบาดแผลทางใจ ทำให้เขาหมดหวังกับความรัก วันหนึ่ง ขณะที่สกายไปแอบดูการแข่งขันรถจักรยานยนต์เป็นเพื่อนเรน เขาถูกเจ้าหน้าที่รักษาความปลอดภัยพบเข้า ทำให้ตกอยู่ในสถานการณ์ลำบาก ขณะที่เขากำลังทำอะไรไม่ถูก พระพาย (ฐิติพงศ์ เซ่งงาย) ซึ่งเป็นนักแข่งรถ ได้เข้ามาช่วยคลี่คลายสถานการณ์ให้เขา อย่างไรก็ตาม พระพายกลับตกหลุมรักสกายตั้งแต่แรกพบ และเริ่มเดินหน้าจีบเขาอย่างจริงจัง ขณะที่สกายเป็นคนอ่อนไหว ส่วนพระพายเป็นคนอารมณ์ดีและมีอารมณ์ขัน ทำให้พระพายกลายเป็นผู้ที่เข้ามาเยียวยาจิตใจของสกายในที่สุด เมื่อสกายมีอาการตื่นตระหนก พระพายได้มอบความรู้สึกปลอดภัยให้แก่เขา ทำให้สกายค่อย ๆ เปิดใจและกลับมามีความเชื่อมั่นในความรักอีกครั้ง

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์แนวแอลจีบีทีไทย
หมวดหมู่:ละครโทรทัศน์แนวรักไทย
หมวดหมู่:รายการโทรทัศน์เกี่ยวกับชายรักร่วมเพศ
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ที่สร้างจากนวนิยายไทย
เจ้าชายจอร์จ วิลเลียมแห่งฮันโนเฟอร์

**เจ้าชายจอร์จ วิลเลียมแห่งฮันโนเวอร์และคัมเบอร์แลนด์** (*Georg Wilhelm Ernst August Friedrich Axel Prinz von Hannover* ; 25 มีนาคม ค.ศ. 1915 – 8 มกราคม ค.ศ. 2006) เป็นพระโอรสองค์ที่สองในแอ็นสท์ เอากุสท์ ดยุกแห่งเบราน์ชไวค์กับเจ้าหญิงวิคโทรีอา ลูอีเซอ แห่งปรัสเซีย ซึ่งเป็นพระราชธิดาเพียงพระองค์เดียวของ จักรพรรดิวิลเฮ็ล์มที่ 2 แห่งเยอรมนีกับเอากุสเทอ วิคโทรีอา แห่งชเลสวิช-ฮ็อลชไตน์ และทรงเป็นเจ้านายพระชันษายืนพระองค์หนึ่งในราชวงศ์อังกฤษ

เจ้าชายจอร์จ วิลเลียมทรงเสกสมรสกับเจ้าหญิงโซฟีแห่งกรีซและเดนมาร์ก พระเชษฐภคินีในเจ้าชายฟิลิป ดยุกแห่งเอดินบะระ ส่งผลทำให้ พระโอรส พระธิดาของเจ้าชาย ล้วนแต่เป็นพระภาคิไนยในสมเด็จพระเจ้าชาลส์ที่ 3 แห่งสหราชอาณาจักรทั้งสิ้น ส่วนพระขนิษฐาของเจ้าชายคือฟรีแดรีกีแห่งฮันโนเฟอร์ได้รับการสถาปนาเป็นสมเด็จราชินีแห่งชาวเฮลเลนส์ ในฐานะพระอัครมเหสีในสมเด็จพระเจ้าปัฟโลสแห่งกรีซ

พระองค์ทรงดำรงพระยศเป็นเจ้าชายแห่งสหราชอาณาจักรบริเตนใหญ่และไอร์แลนด์ ซึ่ง *พระราชทาน* แก่พระโอรสของดยุกแห่งเบราน์ชไวค์ โดยพระราชสาสน์ของสมเด็จพระเจ้าจอร์จที่ 5 ในปี ค.ศ. 1914 ซึ่งยังคงไม่ถูกเพิกถอน

## อ้างอิง

หมวดหมู่:เจ้าชายสหราชอาณาจักร
หมวดหมู่:ราชวงศ์ฮันโนเฟอร์
หมวดหมู่:เจ้านายพระชันษายืนแห่งราชวงศ์อังกฤษ
จักรวรรดิดูร์รานี

**จักรวรรดิดูร์รานี** หรือที่รู้จักกันในนาม **ราชอาณาจักรอัฟกานิสถาน** **จักรวรรดิอัฟกัน** หรือ **ราชอาณาจักรซาโดไซ** เป็นจักรวรรดิอัฟกัน ที่ก่อตั้งโดยชาวปัชตุนเผ่าดูร์รานี ภายใต้การนำของ อะห์มัด ชาห์ ดูร์รานี ในปี 1747 ซึ่งครอบคลุมบางส่วนของเอเชียกลาง ที่ราบสูงอิหร่าน และอนุทวีปอินเดีย ในช่วงรุ่งเรืองที่สุด จักรวรรดินี้ปกครองอัฟกานิสถานปัจจุบัน ปากีสถานส่วนใหญ่ บางส่วนของอิหร่านตะวันออกเฉียงเหนือและตะวันออกเฉียงใต้ เติร์กเมนิสถานตะวันออก และอินเดียตะวันตกเฉียงเหนือ รองจากจักรวรรดิออตโตมัน จักรวรรดิดูร์รานีเป็นหนึ่งใน จักรวรรดิอิสลามที่สำคัญที่สุดในครึ่งหลังของศตวรรษที่ 18

## หมายเหตุ

## อ้างอิง

หมวดหมู่:รัฐและดินแดนที่ก่อตั้งในปี พ.ศ. 2382
หมวดหมู่:จักรวรรดิมุสลิม
หมวดหมู่:บทความที่มีข้อความภาษาดารี
หมวดหมู่:Pages using multiple image with auto scaled images
หมวดหมู่:บทความที่มีข้อความภาษาเปอร์เซีย
หมวดหมู่:บทความที่มีข้อความภาษาปาทาน
พิงก์แพนเทอเรส

**วิกทอเรีย เบเวอร์ลี วอร์กเกอร์** (; เกิด 19 เมษายน ค.ศ. 2001) หรือชื่อในวงการคือ **พิงก์แพนเทอเรส** () เป็นนักร้อง นักแต่งเพลง และโปรดิวเซอร์เพลงชาวบริติช เธอเป็นที่รู้จักจากลีลาการร้องแร็ป เนื้อร้องที่คล้ายกับการจดบันทึกประจำวัน และการผสมผสานแนวเพลงหลากหลายทั้งออลเทอร์นาทิฟป็อป ดรัมแอนด์เบส และยูเคการาจเข้าด้วยกัน ซึ่งมักเป็นการแซมพลิงดนตรีในคริสต์ทศวรรษ 1990 และ 2000 เธอได้รับการยกย่องให้เป็นโปรดิวเซอร์แห่งปีจาก''บิลบอร์ด''วูเมนอินมิวสิกใน ค.ศ. 2024 และโปรดิวเซอร์ชาวบริติชแห่งปีจากบริตอะวอดส์ใน ค.ศ. 2026

พิงก์แพนเทอเรสเกิดที่เมืองบาธ เทศมณฑลซัมเมอร์เซต และเติบโตที่เทศมณฑลเคนต์ เธอเริ่มต้นอาชีพนักดนตรีใน ค.ศ. 2021 ขณะศึกษาอยู่ที่มหาวิทยาลัยในลอนดอน โดยใช้โปรแกรมการาจแบนด์ในการทำเพลงและเผยแพร่ลงบนซาวด์คลาวด์และติ๊กต๊อก เพลงหลายเพลงที่ทำขึ้นมานั้น รวมถึงเพลง "เบรกอิตออฟ" ได้รับความนิยมบนติ๊กต๊อก ทำให้เธอได้เซ็นสัญญากับค่ายเพลงพาร์โลโฟนและอิเล็กตราเรเคิดส์ และออกมิกซ์เทปชุดแรกชื่อ *[[ทูเฮลวิทอิต]]* ในช่วงปลายปี เธอถูกจัดให้เป็นอันดับหนึ่งในผลการสำรวจซาวด์ออฟ 2022 ของบีบีซี หลังจากซิงเกิล "จัสต์ฟอร์มี" และ "เพน" ติด 40 อันดับแรกบนชาร์ตซิงเกิลแห่งสหราชอาณาจักร ซิงเกิลของเธอใน ค.ศ. 2022 ที่มีชื่อว่า "บอยส์อะไลอาร์" ยังสามารถขึ้นถึงอันดับที่สองในสหราชอาณาจักร พิงก์แพนเทอเรสออกสตูดิโออัลบั้มชุดแรกในชื่อ *[[เฮฟเวนโนวส์ (อัลบั้มพิงก์แพนเทอเรส)|เฮฟเวนโนวส์]]* (ค.ศ. 2023) โดยอัลบั้มติดชาร์ตในสิบประเทศ และมีเพลงที่ติด 20 อันดับแรกในสหราชอาณาจักรอย่าง "ไนซ์ทูมีตยู" และซิงเกิลฉบับรีมิกซ์ชื่อ "บอยส์อะไลอาร์ พาร์ต 2" (กับไอซ์สไปซ์) ซึ่งขึ้นอันดับที่สามบนชาร์ต''บิลบอร์ด''ฮอต 100 ของสหรัฐอเมริกา

พิงก์แพนเทอเรสประสบความสำเร็จอย่างต่อเนื่องกับมิกซ์เทปชุดสองชื่อ *[[แฟนซีแดต]]* (ค.ศ. 2025) ซึ่งทำให้เธอได้รับการเสนอชื่อเข้าชิงรางวัลแกรมมีสองรางวัลและขึ้นอันดับที่สามบนชาร์ตอัลบั้มแห่งสหราชอาณาจักร มิกซ์เทปชุดนี้มีซิงเกิลที่ติด 40 อันดับแรกในสหราชอาณาจักร ได้แก่ "ทูไนต์", "สเตตไซด์" และ "อิลลีกัล" โดยเพลงหลังสุดนั้นเป็นเพลงที่สองของเธอบนชาร์ต*บิลบอร์ด*ฮอต 100 อัลบั้มรีมิกซ์ของมิกซ์เทปในชื่อชุด *[[แฟนซีซัมมอร์?]]* ออกวางจำหน่ายตามมาในปีเดียวกัน รวมถึงเพลง "สเตตไซด์" ฉบับรีมิกซ์ที่ร้องร่วมกับซอรา ลอช็อน ซึ่งเป็นเพลงที่สองของเธอในสิบอันดับแรกบนชาร์ตสหรัฐอเมริกา และเพลงแรกที่ขึ้นอันดับหนึ่งบนชาร์ต''บิลบอร์ด''โกลบัล 200

## ผลงานเพลง
### สตูดิโออัลบั้ม

### อัลบั้มรีมิกซ์

### มิกซ์เทป

### เอกซ์เทนเดดเพลย์

## อ้างอิง

## แหล่งข้อมูลอื่น

* 
* 
* 
* 

หมวดหมู่:บุคคลจากบาธ
หมวดหมู่:บุคคลจากเทศมณฑลเคนต์
หมวดหมู่:นักร้องอังกฤษ
หมวดหมู่:นักร้องป็อปหญิงอังกฤษ
หมวดหมู่:นักแต่งเพลงชาวอังกฤษ
หมวดหมู่:โปรดิวเซอร์เพลงชาวอังกฤษ
หมวดหมู่:นักดนตรีอิเล็กทรอนิกส์ชาวอังกฤษ
หมวดหมู่:ศิลปินสังกัดพาร์โลโฟน
หมวดหมู่:ศิลปินสังกัดวอร์เนอร์บราเธอร์สเรเคิดส์
พิษเบ๊บ 2

**พิษเบ๊บ 2** เป็นละครโทรทัศน์ไทยแนวชายรักชาย ปี พ.ศ. 2568 ผลิตโดยเช้นจ์2561 นำแสดงโดยนเรศ พร้อมเผ่าพันธ์และกฤติน กิจจารุวรรณกุลดัดแปลงบทจากนวนิยายออนไลน์ชื่อเดียวกันของ _alittlebitch ออกอากาศทุกวันศุกร์ เวลา 22:15 น. ตั้งแต่วันที่ 2 พฤษภาคม พ.ศ. 2568 ทางช่องวัน 31

## เนื้อเรื่อง
สองปีหลังจาก โทนี่ (วรฤทธิ์ ไวยเจียรนัย) เสียชีวิต ชีวิตของทุกคนก็ยังไม่กลับสู่ความสงบ ตำแหน่งราชาแห่งสนามแข่งของ เบ๊บ (นเรศ พร้อมเผ่าพันธ์) ถูกดาวรุ่งอย่าง วิลลี่ (ณัฐชนน ศุภวรวงค์) แย่งไป ขณะเดียวกัน ชาร์ลี (กฤติน กิจจารุวรรณกุล) ก็พบว่าโทนี่พ่อเลี้ยงของเขาแท้จริงแล้วยังไม่ตาย และกำลังวางแผนการชั่วร้าย โดยตั้งใจจะทำลาย X Hunter ให้พินาศ ความสัมพันธ์ระหว่างชาร์ลีและเบ๊บก็กำลังตกอยู่ในอันตรายเช่นกัน

## นักแสดง
### นักแสดงหลัก
* กฤติน กิจจารุวรรณกุล รับบท ชาร์ลี
* นเรศ พร้อมเผ่าพันธ์ รับบท เบ๊บ

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์แนวแอลจีบีทีไทย
หมวดหมู่:ละครโทรทัศน์ที่สร้างจากนวนิยายไทย
เจ้าชายฟรันซ์แห่งเดนมาร์ก

**เจ้าชายฟรันซ์แห่งเดนมาร์ก** (15 กรกฎาคม ค.ศ. 1497 - มีนาคม ค.ศ. 1511) ทรงเป็นเจ้าชายเดนมาร์ก, นอร์เวย์และสวีเดน โดยเป็นพระราชโอรสองค์สุดท้องในพระเจ้าฮันส์แห่งเดนมาร์กและคริสตินาแห่งซัคเซิน พระองค์สิ้นพระชนม์ด้วยกาฬโรค ขณะมีพระชนมายุ 13 พรรษา
## พระประวัติ
[thumb|upright|left|จารึกบนโลงพระศพแสดงภาพเจ้าชายฟรันซ์แห่งเดนมาร์ก เบื้องหน้าพระเจ้าฮันส์ พระราชชนก และพระราชินีคริสตินา พระราชชนนี ปัจจุบันประดิษฐานที่[มหาวิหารนักบุญคนุต]]
พระองค์เป็นพระราชโอรสองค์สุดท้องในพระเจ้าฮันส์แห่งเดนมาร์กและคริสตินาแห่งซัคเซิน ทรงได้รับการตั้งพระนามตามผู้ก่อตั้งคณะฟรันซิสกัน คือ นักบุญฟรังซิสแห่งอัสซีซี ซึ่งเป็นนักบุญที่พระราชินีคริสตินาทรงศรัทธา เจ้าชายฟรันซ์ทรงใกล้ชิดกับพระราชชนนีมากโดยทรงประทับร่วมกันที่ปราสาทแนสบือโฮลด์ เมืองโอเดนเซ จนกระทั่งเจ้าชายได้เข้ามายังราชสำนักที่โคเปนเฮเกน ค.ศ. 1509

ในเดือนมีนาคม ค.ศ. 1511 เจ้าชายฟรันซ์ทรงมีพระชนมายุ 13 พรรษา ทรงพระประชวรและสิ้นพระชนม์ไม่นานหลังจากนั้น ด้วยโรคระบาด พระศพถูกฝังเมื่อวันที่ 1 เมษายน ค.ศ. 1511 หน้าแท่นบูชาหลักในโบสถ์ไฟรเออร์ชุดเทา ในโอเดนเซ สมเด็จพระราชินีทรงให้กระทำสิ่งสำคัญที่ระลึกถึงพระราชโอรส รวมถึงศิลาจารึกขนาดใหญ่ที่มีรูปเหมือนเต็มตัวของกษัตริย์และพระราชินีพร้อมเจ้าชายฟรันซ์ ตลอดจนประติมากรรมแท่นบูชาที่เป็นเอกลักษณ์ โดยเคลาส์ เบิร์กซึ่งมีทั้งพระรูปเจ้าชายฟรันซ์และสมาชิกพระราชวงศ์องค์อื่นๆ พระบรมศพของพระราชชนกและพระราชชนนีถูกฝังเคียงข้างพระศพเจ้าชาย

เมื่อโบสถ์ถูกทำลายลง พระศพและสิ่งของทั้งหมดถูกย้ายไปยังมหาวิหารนักบุญคนุต ในค.ศ. 1805

## เชิงอรรถ

## อ้างอิง
* ''Prins Frants – Frans 1511''  på photostory.dk.
* ''Odense Graabrødre Kloster''  på klostre.dk

หมวดหมู่:เจ้าชายเดนมาร์ก
หมวดหมู่:เจ้าชายนอร์เวย์
หมวดหมู่:เจ้าชายสวีเดน
หมวดหมู่:ราชวงศ์อ็อลเดินบวร์ค
หมวดหมู่:พระราชโอรสในพระมหากษัตริย์
ไฟสิ้นเชื้อ (ละครโทรทัศน์ปี พ.ศ. 2563)

***ไฟสิ้นเชื้อ*** เป็นละครโทรทัศน์ไทยแนวชีวิต กำกับและแสดงนำโดยเกริกพล มัสยวาณิช นำแสดงโดยรฐา โพธิ์งาม, หยาดทิพย์ ราชปาล, ธรรศภาคย์ ชี, ยงวรี อนิลบล, เวอาห์ แสงเงิน, จุมพล อดุลกิตติพร, ภัชธร ธนวัฒน์ และศนันธฉัตร ธนพัฒน์พิศาล ดัดแปลงจากนวนิยายชื่อเดียวกัน และเป็นละครที่นำมาสร้างใหม่อีกครั้ง ต่อจากฉบับปี พ.ศ. 2537 และ พ.ศ. 2545

## นักแสดง
* หยาดทิพย์ ราชปาล รับบท อรวี
* รฐา โพธิ์งาม รับบท วิชุดา
* เกริกพล มัสยวาณิช รับบท ธาร
* ธรรศภาคย์ ชี รับบท เบน

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2563
หมวดหมู่:รายการโทรทัศน์เกี่ยวกับการนอกใจ
หมวดหมู่:ละครโทรทัศน์เกี่ยวกับการสมรส
หมวดหมู่:ละครโทรทัศน์ที่ถ่ายทำในประเทศไทย
หมวดหมู่:ละครโทรทัศน์แนวแก้แค้นไทย
หมวดหมู่:ละครโทรทัศน์ที่สร้างจากนวนิยายไทย
หมวดหมู่:ละครโทรทัศน์ช่องจีเอ็มเอ็ม 25
เอ็มวี มยุรี นารี

**เอ็มวี ''มยุรี นารี*** (; ) เป็นเรือบรรทุกสินค้าเทกองที่[[รัฐเจ้าของธง|ถือธง]]ไทย ซึ่งสร้างโดย[[อู่ต่อเรือฮินดูสถาน]]ใน[[วิศาขาปัฏฏนัม]] ประเทศอินเดีย เรือลำนี้เป็นกรรมสิทธิ์และดำเนินการโดย [[Precious Shipping]] บริษัทเดินเรือไทย

เมื่อวันที่ 11 มีนาคม ค.ศ. 2026 ตัวเรือถูกโจมตีจากขีปนาวุธอิหร่านใกล้กับ[[ช่องแคบฮอร์มุซ]] ก่อให้เกิดเพลิงไหม้และบังคับให้ลูกเรือส่วนใหญ่สละเรือ

==รายละเอียด==
*มยุรี นารี''เป็นเรือบรรทุกสินค้าเทกองแบบสองลำตัว ชั้นเดียว ปรับสมดุลเองได้ ออกแบบมาเพื่อขนส่งสินค้าแห้ง เช่น ธัญพืช ถ่านหิน และแร่เหล็ก เรือลำนี้สร้างขึ้นที่อู่ต่อเรือฮินดูสถานในเมืองวิศาขปัตนัม และส่งมอบในเดือนมกราคม ค.ศ. 2008

## การโจมตีใกล้ช่องแคบฮอร์มุซ
เมื่อวันที่ 11 มีนาคม ค.ศ. 2026 ในวิกฤตการณ์ช่องแคบฮอร์มุซท่ามกลางสงครามอิหร่าน เรือลำนี้ถูกยิงโดยขีปนาวุธอิหร่านสองอัน ขณะผ่านช่องแคบฮอร์มุซ เรือลำนี้ออกจากท่าเรือเคาะลีฟะฮ์ในสหรัฐอาหรับเอมิเรตส์ และกำลังเดินทางไป Kandla ในรัฐคุชราต ประเทศอินเดีย

กองทัพเรือไทยรายงานว่า หลังตัวเรือแล่นผ่านช่องแคบไปแล้ว การโจมตีเกิดขึ้นประมาณเวลา 11:10 น. ตามเวลาประเทศไทย ขีปนาวุธสองอันพุ่งเข้าใส่เรือเหนือระดับน้ำ ทำให้ท้ายเรือและห้องเครื่องยนต์เสียหาย และทำให้เกิดไฟไหม้บนเรือ

ลูกเรือทั้งหมด 23 คนบนเรือมีสัญชาติไทย ลูกเรือ 20 คนสละเรือโดยใช้แพชูชีพและได้รับการช่วยเหลือจากกองทัพเรือโอมาน ซึ่งนำพวกเขาขึ้นฝั่งที่เคาะศ็อบ ประเทศโอมาน มีรายงานว่าลูกเรือ 3 คนสูญหาย และเชื่อว่าติดอยู่ในห้องเครื่องยนต์หลังจากเกิดการระเบิด

ภายหลังกองทัพเรือกองพิทักษ์ปฏิวัติอิสลามออกมาอ้างความรับผิดชอบต่อการโจมตีนี้ โดยแอลีเรซอ แทงก์ซีรี ผู้บัญชาการทหารเรือ กล่าวในสื่อสังคมว่า เรือลำดังกล่าวไม่ปฏิบัติตามคำเตือนของกองทัพอิหร่านขณะกำลังผ่านไปยังพื้นที่นั้น

## อ้างอิง

หมวดหมู่:เรือบรรทุกสินค้าของประเทศไทย
หมวดหมู่:ความสัมพันธ์ระหว่างประเทศในปี พ.ศ. 2569
หมวดหมู่:ความสัมพันธ์ไทย–อิหร่าน
กุลชา ธัญลักษณ์ภาคย์

**กุลชา ธัญลักษณ์ภาคย์**  (15 พฤศจิกายน พ.ศ. 2551 – ) เป็นนักกีฬาฮอกกี้น้ำแข็งหญิงทีมชาติไทย และกัปตันทีมฮอกกี้น้ำแข็งหญิงทีมชาติไทยรุ่นอายุไม่เกิน 18 ปี ตำแหน่งกองหลัง รวมถึงเป็นนักกีฬาขี่ม้า ที่ได้รับรางวัลในหลายรายการ

กุลชาเป็นนักฮอกกี้น้ำแข็งที่ได้รับความนิยม ตลอดจนเธอยังได้เป็นนักแสดงนำซีรีส์แนววายของปัทมา ปานทอง เรื่อง*[[แฟ้มรักต้องห้าม]]*

## ผลงานด้านกีฬา

### ฮอกกี้น้ำแข็ง
กุลชา ธัญลักษณ์ภาคย์ ได้ทำหน้าที่ร่วมกับฮอกกี้น้ำแข็งหญิงทีมชาติไทย โดยคว้าแชมป์ฮอกกี้น้ำแข็งหญิงชิงแชมป์โลก 2024 ดิวิชัน 3 กลุ่มบี ที่แข่ง ณ ประเทศเอสโตเนีย

ต่อมาในเดือนมกราคม พ.ศ. 2568 เธอได้เข้าร่วมการแข่งฮอกกี้น้ำแข็งหญิงชิงแชมป์โลก รุ่นอายุไม่เกิน 18 ปี 2025 ดิวิชัน 3 ที่ประเทศโครเอเชีย ซึ่งทีมของเธอได้รองแชมป์ และเดือนมีนาคมเธอได้เข้าร่วมการแข่งฮอกกี้น้ำแข็งหญิงชิงแชมป์โลก 2025 ดิวิชัน 3 กลุ่มเอ ที่ประเทศเซอร์เบีย ซึ่งทีมของเธอได้รองแชมป์เช่นกัน ส่วนเดือนธันวาคมของปีเดียวกันนี้ เธอได้เข้าร่วมการแข่งกีฬาฮอกกี้น้ำแข็งในซีเกมส์ 2025 ซึ่งทีมของเธอได้รับรางวัลเหรียญทอง

จากนั้นใน พ.ศ. 2569 เธอได้มีส่วนช่วยให้ทีมได้รองแชมป์ฮอกกี้น้ำแข็งหญิงชิงแชมป์โลก 2026 ดิวิชัน 3 กลุ่มเอ ที่แข่ง ณ ประเทศโครเอเชีย

### กีฬาขี่ม้า
กุลชา ธัญลักษณ์ภาคย์ ยังมีความสามารถด้านกีฬาขี่ม้า โดยฝึกซ้อมและลงแข่งตั้งแต่ยังเด็ก ซึ่งได้รับรางวัลในหลายรายการ รวมถึงมี "คอกม้ากุลชา" ที่ตั้งตามชื่อของเธออยู่ใกล้กับวัดไผ่โรงวัว เพื่อสอนแบบอาชาบำบัดโดยมุ่งเน้นไปที่เด็กสมาธิสั้น ตลอดจนสอนกีฬาขี่ม้ากระโดดข้ามเครื่องกีดขวางแก่บุคคลที่มีพื้นฐานขี่ม้าบังคับม้ามาก่อน

## เกียรติประวัติ

### ฮอกกี้น้ำแข็ง

#### ฮอกกี้น้ำแข็งหญิงชิงแชมป์โลก
* 16px รองแชมป์ ฮอกกี้น้ำแข็งหญิงชิงแชมป์โลก 2026 ดิวิชัน 3 กลุ่มเอ ที่ประเทศโครเอเชีย
* 16px รองแชมป์ ฮอกกี้น้ำแข็งหญิงชิงแชมป์โลก 2025 ดิวิชัน 3 กลุ่มเอ ที่ประเทศเซอร์เบีย
* 16px แชมป์ ฮอกกี้น้ำแข็งหญิงชิงแชมป์โลก 2024 ดิวิชัน 3 กลุ่มบี ที่ประเทศเอสโตเนีย

#### ฮอกกี้น้ำแข็งหญิงชิงแชมป์โลก รุ่นอายุไม่เกิน 18 ปี
* 16px รองแชมป์ ฮอกกี้น้ำแข็งหญิงชิงแชมป์โลก รุ่นอายุไม่เกิน 18 ปี 2025 ดิวิชัน 3 ที่ประเทศโครเอเชีย

#### ซีเกมส์
* เหรียญทอง รางวัลเหรียญทอง กีฬาฮอกกี้น้ำแข็งในซีเกมส์ 2025 ประเภททีมหญิง ที่ประเทศไทย

## อ้างอิง

หมวดหมู่:นักฮอกกี้น้ำแข็งหญิงชาวไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาขี่ม้าหญิงชาวไทย
หมวดหมู่:ผู้ฝึกสอนกีฬาขี่ม้า
หมวดหมู่:นักแสดงหญิงชาวไทย
พิธีลอยอังคาร

**พิธีลอยอังคาร** คือพิธีกรรมหนึ่งหลังงานศพตามคติพุทธเถรวาทที่ญาติมิตรของผู้วายชนม์ปฏิบัติเพื่อเป็นการส่งดวงวิญญาณสู่สรวงสวรรค์ เป็นขั้นตอนสุดท้ายของงานศพ 

เมื่อมีการเผาศพ ส่วนที่เก็บไว้มักเป็นชิ้นส่วนกระดูก เรียกว่า "อัฐิ" จะเก็บไว้ใน "โกศ" ส่วนที่นำไปโปรยลงน้ำคือเถ้า ซึ่งเถ้าเหล่านี้มีทั้งเถ้าถ่านและเถ้ากระดูกรวม ๆ กันอยู่ เรียกว่า *อังคาร* ส่วนหนึ่งที่เป็นเถ้ากระดูกจะไปลอยที่แม่น้ำหรือปากทะเล พิธีลอยอังคารปรากฏในไทย พม่า กัมพูชา ลาว

ที่มาของพิธีลอยอังคารบ้างว่าเกิดจากในอดีตบางชุมชนหรือพื้นที่ยังไม่มีการสร้างเมรุหรือตะกอนเผาศพ อีกข้อสันนิษฐานคือเชื่อว่ามาจากคตินิยมแบบฮินดูจากประเทศอินเดีย ชาวฮินดูมักเผาศพบนเชิงตะกอนริมแม่น้ำแล้วลอยเถ้าถ่าน เถ้ากระดูกลงไปในแม่น้ำคงคา เมื่อวัฒนธรรมไทยได้ผสมผสานความเชื่อจากหลายคติและหลากศาสนา ทั้งฮินดู พุทธ และผี พิธีลอยลอยอังคารจึงถูกนำเข้ามาโดยเป็นที่ยึดถือกันในกลุ่มชนชั้นสูงที่รับคติฮินดู โดยพิธีหลวงจะเรียกว่า *พิธีลอยพระสรีรางคาร* โดยปรากฏหลักฐานน้อยแต่เชื่อว่าสืบเนื่องมากระทั่งกรุงรัตนโกสินทร์ โดยตั้งแต่สมัยพระบรมศพรัชกาลที่ 4 เป็นต้นมา เปลี่ยนเป็นนำไปประกอบราชพิธีบรรจุไว้ตามวัดหลวงประจำรัชกาล

พิธีลอยอังคารปรากฏอยู่ในบทละครอิเหนา พระราชนิพนธ์ในพระบาทสมเด็จพระพุทธเลิศหล้านภาลัย ตอน อิเหนาพบนาง
จินตะหราที่พระเมรุ

## อ้างอิง

หมวดหมู่:พิธีศพในประเทศไทย
หมวดหมู่:วัฒนธรรมไทย
หมวดหมู่:ประเพณีเกี่ยวกับความตาย
หมวดหมู่:พิธีกรรมในศาสนาพุทธ
เปงหงวน

**เปงหงวน** หรือ **เพงงวน** ในภาษาจีนกลางเรียกว่า **ผิง-ยฺเหวียนจฺวิ้น** () เป็นกุ๋น (郡 *จฺวิ้น*) หรือเมืองของจีนตั้งแต่ยุคราชวงศ์ฮั่น (漢) ถึงยุคราชวงศ์ถัง (唐) มีศูนย์กลางอยู่บริเวณด้านตะวันตกเฉียงเหนือของมณฑลชานตง (山東) ในปัจจุบัน

## ประวัติศาสตร์
เมืองเปงหงวนก่อตั้งขึ้นโดยแยกออกมาจากราชรัฐเจปัก (濟北國 *จี้เป่ย์กั๋ว*) ในรัชสมัยพระเจ้าฮั่นเกงเต้ (漢景帝 *ฮั่นจิ่งตี้*) แห่งราชวงศ์ฮั่นตะวันตก (西漢 *ซีฮั่น*) เมืองเปงหงวนมีอำเภอใต้การปกครองทั้งหมด 19 อำเภอในช่วงปลายยุคราชวงศ์ฮั่นตะวันตก ได้แก่ เพงงวนก๋วนหรืออำเภอเปงหงวน (平原), เก๋อ (鬲), เกาถาง (高唐), ฉงชิว (重丘), ผิงชาง (平昌), ยฺหวี่ (羽), ปาน (般), เล่อหลิง (樂陵), จูเออ (祝阿), ยฺเหวี่ยน (瑗), เออหยาง (阿陽), ลั่วอิน (漯陰), ลี่ (朸), ฟู่ผิง (富平), อานเต๋อ (安德), เหอหยาง (合陽), โหลวซฺวี (樓虛), หลงโผ่ว (龍哣) และอาน (安). 

ในยุคราชวงศ์ฮั่นตะวันออก (東漢 *ตงฮั่น*) เปงหงวนขึ้นมามีสถานนะเป็นราชรัฐหรือก๊ก (國 *กั๋ว*) สองครั้ง ถูกพระราชทานเป็นเขตศักดินาของหลิว เชิ่ง (劉勝) พระโอรสของพระเจ้าโฮ้เต้ (漢和帝 *ฮั่นเหอตี้*) เมื่อ ค.ศ. 106 ถูกพระราชทานเป็นเขตศักดินาของหลิว ชั่ว (劉碩) พระอนุชาของพระเจ้าหวนเต้ (漢桓帝 *ฮั่นหฺวานตี้*) เมื่อ ค.ศ. 148 ราชรัฐเปงหงวนถูกยกเลิกเมื่อ ค.ศ. 206 และกลับคืนสถานะเป็นเมืองหรือกุ๋น (郡 *จฺวิ้น*) เมืองเปงหงวนเมื่อ ค.ศ. 140 ประกอบด้วย 9 อำเภอ ได้แก่ เพงงวนก๋วน (อำเภอเปงหงวน), เกาถาง, ปาน, เก๋อ, จูเออ, เล่อหลิง, ชืออิน (濕陰), อานเต๋อ และเยี่ยนชื่อ (厭次) ในช่วงปลายยุคราชวงศ์ฮั่น มีการก่อตั้งราชรัฐเล่อหลิงเป็นราชรัฐแห่งใหม่ขึ้น อำเภอเล่อหลิงและเยี่ยนชื่อถูกย้ายไปขึ้นกับราชรัฐเล่อหลิง

หลังยุคราชวงศ์ฮั่น เมืองเปงหงวนอยู่ใต้การปกครองของรัฐวุยก๊ก (魏國 *เว่ย์กั๋ว*), ราชวงศ์จิ้น (晉) และราชวงศ์หลิวซ่ง (劉宋) ตามลำดับ ในรัชสมัยจักรพรรดิซ่งหมิงตี้ (宋明帝) แห่งราชวงศ์หลิวซ่ง เมืองเปงหงวนถูกราชวงศ์เว่ย์เหนือ (北魏 *เป่ย์เว่ย์*) ยึดครอง เมืองเปงหงวนถูกยุบเลิกในช่วงต้นยุคราชวงศ์สุย (隋) 

ในยุคราชวงศ์สุยและราชวงศ์ถัง (唐) ชื่อ "เปงหงวน" หรือ "ผิง-ยฺเหวียนจฺวิ้น" กลายเป็นอีกชื่อหนึ่งของมณฑลเต๋อโจว (德州) มีอำเภอใต้การปกครอง 6 อำเภอเมื่อ ค.ศ. 742 ได้แก่ อานเต๋อ, ฉางเหอ (長河), เพงงวนก๋วน (อำเภอเปงหงวน), ผิงชาง, เจียงหลิง (將陵) และอานหลิง (安陵)

## ประชากร

## หมายเหตุ

## อ้างอิง

หมวดหมู่:จฺวิ้นของราชวงศ์ฮั่น
เปย์รักด้วยแมวเลี้ยง

***เปย์รักด้วยแมวเลี้ยง*** เป็นละครโทรทัศน์ไทยที่ออกอากาศทางช่องจีเอ็มเอ็ม 25 และแพลตฟอร์มทรูวิชั่นส์นาว ตั้งแต่วันที่ 20 มกราคม พ.ศ. 2569 นำแสดงโดยธนวัฒน์ รัตนกิจไพศาลและคณพันธ์ ปุ้ยตระกูล

ผลิตโดยจีเอ็มเอ็มทีวีและได้มีการเผยแพร่ทีเซอร์นำร่องครั้งแรกในงาน “RIDING THE WAVE” งานเปิดตัวละครใหม่ของจีเอ็มเอ็มทีวีเมื่อเดือนพฤศจิกายน พ.ศ. 2567

## นักแสดง
### นักแสดงหลัก
* ธนวัฒน์ รัตนกิจไพศาล รับบท ลิงซ์
* คณพันธ์ ปุ้ยตระกูล รับบท ไทเกอร์

### นักแสดงสมทบ
* กิตติภพ เสรีวิชยสวัสดิ์ รับบท ลีโอ
* อริศรา วงษ์ชาลี รับบท เจ๊เหมียว

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2569
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครชายรักชายไทย
เขตคารากินสกี

**เขตคารากินสกี** () เป็นหนึ่งในสิบเอ็ดเขตการปกครองและเขตเทศบาลของดินแดนคัมชัตคา ประเทศรัสเซีย โดยเป็นส่วนหนึ่งของเขตพิเศษกอร์ยัก ตั้งอยู่ทางตอนกลางของบริเวณตอนเหนือของดินแดน เขตนี้มีเนื้อที่อยู่ที่  ศูนย์กลางการบริหารคือนิคมชนบทออสโซรา ประชากรรวมของเขตนี้คือ  โดยประชากรของออสโซราคิดเป็นร้อยละ 53.6 ของประชากรทั้งหมดของเขต

องค์ประกอบทางชาติพันธุ์ (2021): 

* ชาวรัสเซีย – 58.9%
* ชาวกอร์ยัก – 34%
* ชาวยูเครน – 1.3%
* อื่น ๆ – 5.8%

## เอกสารอ้างอิง

### หมายเหตุ

### แหล่งที่มา

* 

หมวดหมู่:การปกครองส่วนท้องถิ่นของดินแดนคัมชัตคา
หมวดหมู่:CS1 แหล่งที่มาภาษารัสเซีย (ru)
หมวดหมู่:CS1 ใช้อักษรภาษารัสเซีย (ru)
หมวดหมู่:Coordinates on Wikidata
หมวดหมู่:บทความที่มีข้อความภาษารัสเซีย
ตำบลบ้านโพธิ์

**ตำบลบ้านโพธิ์** อาจหมายถึง

* '''ตำบลบ้านโพธิ์''' อำเภอบ้านโพธิ์ จังหวัดฉะเชิงเทรา
* **[[ตำบลบ้านโพธิ์ (อำเภอเมืองตรัง)|ตำบลบ้านโพธิ์]]** 
* **[[ตำบลบ้านโพธิ์ (จังหวัดนครราชสีมา)|ตำบลบ้านโพธิ์]]** 
* **[[ตำบลบ้านโพธิ์ (อำเภอเสนา)|ตำบลบ้านโพธิ์]]** อำเภอเสนา จังหวัดพระนครศรีอยุธยา
* **[[ตำบลบ้านโพธิ์ (อำเภอเมืองสุพรรณบุรี)|ตำบลบ้านโพธิ์]]** 
* **[[ตำบลบ้านโพธิ์ (อำเภอโพนพิสัย)|ตำบลบ้านโพธิ์]]** อำเภอโพนพิสัย จังหวัดหนองคาย
ตำบลบ้านแป้น

**ตำบลบ้านแป้น** อาจหมายถึง

* **[[ตำบลบ้านแป้น (อำเภอเมืองลำพูน)|ตำบลบ้านแป้น]]** 
* **[[ตำบลบ้านแป้น (อำเภอโพนนาแก้ว)|ตำบลบ้านแป้น]]** อำเภอโพนนาแก้ว จังหวัดสกลนคร
เขตเปนจินสกี

**เขตเปนจินสกี** () เป็นหนึ่งในสิบเอ็ดเขตการปกครองและเขตเทศบาลของดินแดนคัมชัตคา ประเทศรัสเซีย โดยเป็นส่วนหนึ่งของเขตพิเศษกอร์ยัก ตั้งอยู่ทางตะวันตกเฉียงเหนือของดินแดน ศูนย์กลางการบริหารคือหมู่บ้านคาเมนสโกเย ประชากรรวมของเขตนี้คือ  โดยประชากรของคาเมนสโกเยคิดเป็นร้อยละ 28.0 ของประชากรทั้งหมดของเขต

องค์ประกอบทางชาติพันธุ์ (2021):

* ชาวกอร์ยัก – 44.8%
* ชาวรัสเซีย – 29.8%
* ชาวอีเวน – 12%
* ชาวชูคอต – 6.1%
* ชาวยูเครน – 1.4%
* อื่น ๆ – 5.9%

## ภูมิศาสตร์
เขตนี้มีเนื้อที่อยู่ที่ 

เทือกเขาอีชีเกมซึ่งเป็นเทือกเขาทางตะวันตกเฉียงเหนือสุดของที่ราบสูงกอร์ยักตั้งอยู่ในเขตนี้ แม่น้ำเปนจีนา แม่น้ำเบลายา แม่น้ำโอคลาน แม่น้ำเอสกิชนินวายัม และแม่น้ำซีโรวายา เป็นแม่น้ำสายหลักที่ไหลผ่านดินแดนของเขตนี้ด้วยเช่นกัน

## เอกสารอ้างอิง

### หมายเหตุ


### แหล่งที่มา

* 

หมวดหมู่:การปกครองส่วนท้องถิ่นของดินแดนคัมชัตคา
หมวดหมู่:CS1 แหล่งที่มาภาษารัสเซีย (ru)
หมวดหมู่:CS1 ใช้อักษรภาษารัสเซีย (ru)
หมวดหมู่:Coordinates on Wikidata
หมวดหมู่:บทความที่มีข้อความภาษารัสเซีย
โคโรค

**โคโรค** หรือ **โคโรจนะ** () หรือ **หนิวหวง** ( ) คือในถุงน้ำดีของวัวตากแห้ง ใช้ในศาสตร์สมุนไพรจีน ในประเทศจีนและญี่ปุ่นมีการใช้สารชนิดนี้ประกอบในการรักษาโรคต่าง&thinsp;ๆ มาเป็นเวลานาน รวมถึงไข้สูง อาการชัก และโรคหลอดเลือดสมอง

ในประเทศแถบเอเชีย บางครั้งจะมีการเก็บเกี่ยวก้อนนิ่ว *แคลคูลัส โบวิส* () เมื่อทำการฆ่าโค () โดยทำการผ่าตัดเอาถุงน้ำดีออก กรองน้ำดี ทำความสะอาดและทำให้ก้อนนิ่วแห้ง ก้อนนิ่วอาจถูกผ่าตัดออกโดยสัตวแพทย์เมื่อวัวซึ่งเป็นสัตว์ใช้งานป่วย ในประเทศตะวันตกก้อนนิ่วมักจะถูกทิ้งไป ในวัฒนธรรมฮินดูจะเรียกสิ่งนี้ว่า **โคโรจนะ** ()

นิ่วในถุงน้ำดีวัวมีสีแตกต่างกันไปตั้งแต่สีเหลืองทองไปจนถึงสีเหลืองอมน้ำตาล รูปทรงของก้อนนิ่วมีความหลากหลายและขึ้นอยู่กับวิธีการก่อตัว โดยอาจมีรูปทรงกลม รูปไข่ รูปสามเหลี่ยม รูปทรงกระบอก หรือรูปทรงไม่สม่ำเสมอ

เนื่องจากก้อนนิ่วในถุงน้ำดีวัวตามธรรมชาติหายาก จึงอาจมีราคาสูงมาก ในปี พ.ศ. 2568 บริษัทการค้าชั้นนำในบราซิลรายงานว่า มีการค้าก้อนนิ่วในราคาระหว่าง 1,700 ถึง 4,000 ดอลลาร์สหรัฐต่อออนซ์ ซึ่งหมายความว่าก้อนนิ่วเพียงก้อนเดียวมีมูลค่ามากกว่าเนื้อวัวทั้งตัว

มีการใช้ก้อนนิ่วในถุงน้ำดีวัวเทียม () เป็นสารทดแทน ในประเทศจีนผลิตภัณฑ์เหล่านี้ผลิตจากกรดโคลิก () ที่ได้จากน้ำดีวัว ผสมกับผงน้ำดีวัวแห้ง กรดเออร์โซดีออกซีโคลิก () จากหมู ทอรีน บิลิรูบิน คอเลสเตอรอล ฯลฯ กฎระเบียบของจีนห้ามใช้ก้อนนิ่วในถุงน้ำดีวัวเทียมในยา 42 ตำรับ

สามารถเพาะเลี้ยง (ชักนำ) ก้อนนิ่วในถุงน้ำดีในร่างกายวัว (*[[in vivo]]*) ได้โดยการฝังวัตถุแปลกปลอมและจุลินทรีย์ลงในน้ำดีของวัว นอกจากนี้ยังสามารถเพาะเลี้ยง (ตกตะกอน) ในหลอดทดลอง (*[[in vitro]]*) จากน้ำดีของวัวได้โดยการเติมกรดเออร์โซดีออกซีโคลิก กรดโคลิก และแคลเซียมบิลิรูบิเนต ทำให้เกิดก้อนนิ่วในถุงน้ำดีวัวสังเคราะห์ *แคลคูลัส โบวิส ซาติวัส* () ต่างจากก้อนนิ่วในถุงน้ำดีวัวเทียม ผลิตภัณฑ์ก้อนนิ่วในถุงน้ำดีวัวสังเคราะห์จากการเพาะเลี้ยงทั้งสองประเภทสามารถใช้ทดแทนก้อนนิ่วตามธรรมชาติได้อย่างสมบูรณ์ภายใต้กฎระเบียบของจีน

## อ้างอิง

## แหล่งข้อมูลอื่น
* 牛黃 Niuhuang. *Chinese Medicinal Material Images Database*. Hong Kong Baptist University. 
* *[[Pharmacopoeia of the People's Republic of China]] 2015* รายการของ *แคลคูลัส โบวิส* :
** Bovis calculus. ≥ 5% กรดโคลิก, ≥ 25% บิลิรูบิน โดยน้ำหนักแห้ง
** Bovis calculus artifacus, สารทดแทนสังเคราะห์ที่ผลิตจากน้ำดีวัวแห้ง ≥ 13% กรดโคลิก, ≥ 0.63% บิลิรูบิน โดยน้ำหนักแห้ง
** Bovis calculus sativus, สารทดแทนที่เพาะเลี้ยง "ในหลอดทดลอง" ซึ่งผลิตจากน้ำดีของวัว ≥ 6% กรดโคลิก, ≥ 35% บิลิรูบิน โดยน้ำหนักแห้ง

หมวดหมู่:แพทย์แผนจีน
หมวดหมู่: ผลิตภัณฑ์จากต่อมสัตว์
หมวดหมู่:วัว
เขตตีกิลสกี

**เขตตีกิลสกี** () เป็นหนึ่งในสิบเอ็ดเขตการปกครองและเขตเทศบาลของดินแดนคัมชัตคา ประเทศรัสเซีย โดยเป็นส่วนหนึ่งของเขตพิเศษกอร์ยัก ตั้งอยู่ทางทิศตะวันตกของดินแดน เขตนี้มีเนื้อที่อยู่ที่  ศูนย์กลางการบริหารคือหมู่บ้านตีกิล ประชากรรวมของเขตนี้คือ  โดยประชากรของตีกิลคิดเป็นร้อยละ 23.1 ของประชากรทั้งหมดของเขต 

องค์ประกอบทางชาติพันธุ์ (2021): 

* ชาวรัสเซีย – 36.9%
* ชาวกอร์ยัก – 31.5%
* ชาวอีเทลเมน – 20.3%
* ชาวคัมชาดาล – 3.6%
* ชาวฮาคัส – 1.5%
* ชาวยูเครน – 1.4%
* อื่น ๆ – 4.8%

## เอกสารอ้างอิง

### หมายเหตุ


### แหล่งที่มา

* 

หมวดหมู่:การปกครองส่วนท้องถิ่นของดินแดนคัมชัตคา
หมวดหมู่:CS1 แหล่งที่มาภาษารัสเซีย (ru)
หมวดหมู่:CS1 ใช้อักษรภาษารัสเซีย (ru)
หมวดหมู่:Coordinates on Wikidata
หมวดหมู่:บทความที่มีข้อความภาษารัสเซีย
ออร์ฮูสกิมนาสติกฟออินิง

**ออร์ฮูสกิมนาสติกฟออินิง** (; ; รู้จักกันทั่วไปในชื่อ**เอกีเอฟ**) เป็นสโมสรกีฬาระดับอาชีพที่ตั้งอยู่ในเมืองออร์ฮูส คาบสมุทรจัตแลนด์ ประเทศเดนมาร์ก สโมสรนี้ก่อตั้งขึ้นใน ค.ศ. 1880 นับเป็นหนึ่งในสโมสรที่เก่าแก่ที่สุดในประเทศ โดยมียิมนาสติกและฟันดาบสากลเป็นกีฬาหลัก อย่างไรก็ตาม สโมสรออร์ฮูสกิมนาสติกฟออินิงเป็นที่รู้จักกันดีที่สุดในด้านฟุตบอล ซึ่งก่อตั้งขึ้นใน ค.ศ. 1902 โดยทีมชุดใหญ่ของสโมสรแข่งอยู่ในเดนิชซูเปอร์ลีกา ซึ่งเป็นลีกสูงสุดของระบบลีกฟุตบอลเดนมาร์ก

ออร์ฮูสกิมนาสติกฟออินิงคว้าแชมป์ฟุตบอลชิงแชมป์เดนมาร์กห้าสมัย และแชมป์เดนิชคัพเก้าสมัย ซึ่งใน ค.ศ. 1961 ทีมออร์ฮูสกิมนาสติกฟออินิงได้เข้าถึงรอบก่อนชิงชนะเลิศของยูโรเปียนคัพ แต่ถูกสโมสรบัวอีไบฟีกา ซึ่งเป็นทีมที่คว้าแชมป์ในเวลาต่อมา เขี่ยตกรอบไป และใน ค.ศ. 1989 ทีมออร์ฮูสกิมนาสติกฟออินิงเข้าถึงรอบก่อนชิงชนะเลิศในรายการฟุตบอลยุโรปอีกครั้ง ซึ่งคราวนี้เป็นรายการยูโรเปียนคัพวินเนอร์สคัพ โดยพวกเขาเป็นฝ่ายแพ้สโมสรฟุตบอลบาร์เซโลนา ซึ่งเป็นทีมที่คว้าแชมป์ในเวลาต่อมา ด้วยผลรวม 1–0 อย่างไรก็ตาม พวกเขาคว้าแชมป์แอตแลนติกคัพได้สองครั้ง ใน ค.ศ. 2018 และ 2020

## แหล่งข้อมูลอื่น

* Official website in English
* Official website for the football department
* 
* 
* 


หมวดหมู่:สโมสรฟุตบอลในประเทศเดนมาร์ก
หมวดหมู่:สโมสรฟุตบอลที่ก่อตั้งในปี พ.ศ. 2423
หมวดหมู่:สโมสรกีฬาที่ก่อตั้งในปี พ.ศ. 2423
เขตโอลูย์ตอร์สกี

**เขตโอลูย์ตอร์สกี** () เป็นหนึ่งในสิบเอ็ดเขตการปกครองและเขตเทศบาลของดินแดนคัมชัตคา ประเทศรัสเซีย โดยเป็นส่วนหนึ่งของเขตพิเศษกอร์ยัก ตั้งอยู่ทางตะวันออกเฉียงเหนือของดินแดน เขตนี้มีเนื้อที่อยู่ที่  ศูนย์กลางการบริหารคือหมู่บ้านตีลีชีกี ประชากรรวมของเขตนี้คือ  โดยประชากรของตีลีชีกีคิดเป็นร้อยละ 45.9 ของประชากรทั้งหมดของเขต

## ภูมิศาสตร์
แม่น้ำสายหลักในเขตนี้คือแม่น้ำปาฮาชาและแม่น้ำอาปูคาซึ่งมีต้นน้ำอยู่ใกล้กับแม่น้ำมาย์นที่ไหลไปทางเหนือ รวมถึงแม่น้ำอูเคลายัทและแม่น้ำเวลีคายาที่ไหลลงสู่ทะเลเบริงด้วยเช่นกัน นักวิชาการ George Vjatcheslau Lantzeff ยังไดเกล่าวถึงแม่น้ำโอลูย์โตราที่ซึ่งไม่ปรากฏบนแผนที่สมัยใหม่ไว้ด้วย อันเขาได้กล่าวไว้อีกว่าแม่น้ำดังกล่าวไม่ใช่แม่น้ำสายเดียวกันกับแม่น้ำปาฮาชา 

เทือกเขาโอลูย์โตร เทือกเขาพีคัส เทือกเขาอูเคลายัท รวมทั้งส่วนใต้ของเทือกเขาโคเมอูทูย์ยัมก็อยู่ในเขตนี้ด้วยเช่นกัน

## ประวัติ
ในปี ค.ศ. 1714 ชาวรัสเซียได้สร้างป้อมปราการปราการโอลูย์ตอร์สค์ขึ้นไว้เพื่อควบคุมเส้นทางชายฝั่งและเส้นทางบนบกจากคาบสมุทรคัมชัตคาไปยังป้อมปราการอนาดีร์สค์ อันเป็นหน้าที่เดียวกันกับป้อมปราการอัคลันสค์ ในเวลาต่อมา ป้อมปราการโอลูย์ตอร์สค์ถูกปิดล้อมโดยชาวยูคากีร์และกอร์ยัก จนในท้ายที่สุดความสำคัญของป้อมปราการดังกล่าวก็ได้ลดลงเมื่อเส้นทางเดินทะเลจากโอฮอตสค์ได้ถูกเปิดใช้ขึ้น

## ข้อมูลประชากร

ชาวอาลูย์ตอร์ซึ่งเป็นสาขาหนึ่งของชาวกอร์ยัก ได้อาศัยอยู่ในบริเวณนี้หรือค่อนข้างไปทางทิศตะวันตก นอกจากนี้ยังมีชาวยูคากีร์ซึ่งบางส่วนถูกรัฐบาลรัสเซียเนรเทศให้มาไปในทางตอนใต้ของเขต

* ชาวรัสเซีย – 43.8%
* ชาวชุูคอต – 23.1%
* ชาวกอร์ยัก – 21.5%
* ชาวอีเวน – 5.9%
* ชาวยูเครน – 2.5%
* ชาวตาดวอลกา – 0.6%
* อื่น ๆ – 2.6%

## เอกสารอ้างอิง

### หมายเหตุ

### แหล่งที่มา

* 

## แหล่งข้อมูลอื่น

* 

หมวดหมู่:การปกครองส่วนท้องถิ่นของดินแดนคัมชัตคา
หมวดหมู่:CS1 แหล่งที่มาภาษารัสเซีย (ru)
หมวดหมู่:CS1 ใช้อักษรภาษารัสเซีย (ru)
หมวดหมู่:Coordinates on Wikidata
หมวดหมู่:บทความที่มีข้อความภาษารัสเซีย
อาเซียนพาราเกมส์ 2025

***อาเซียนพาราเกมส์ 2025*** มีชื่ออย่างเป็นทางการว่า “**การแข่งขันกีฬาอาเซียนพาราเกมส์ ครั้งที่ 13**” และเป็นที่รู้จักกันโดยทั่วไปในชื่อ “ไทยแลนด์ 2025” เป็นมหกรรมกีฬาระดับนานาชาติสำหรับนักกีฬาคนพิการ ซึ่งได้รับการรับรองโดยสหพันธ์กีฬาคนพิการแห่งอาเซียน การแข่งขันดังกล่าวจัดขึ้นระหว่างวันที่ 20–26 มกราคม พ.ศ. 2569 ที่จังหวัดนครราชสีมา

จังหวัดนครราชสีมาได้รับสิทธิ์เป็นเจ้าภาพจัดการแข่งขันเมื่อวันที่ 13 มกราคม พ.ศ. 2566 เหตุการณ์นี้นับเป็นครั้งแรกที่มีการคัดเลือกเมืองเจ้าภาพการแข่งขันผ่านกระบวนการเสนอตัวเป็นเจ้าภาพและการลงคะแนนเลือกตั้ง

การแข่งขันกีฬาอาเซียนพาราเกมส์ครั้งนี้นับเป็นครั้งที่สองที่ประเทศไทยเป็นเจ้าภาพจัดการแข่งขัน โดยจังหวัดนครราชสีมาเคยเป็นเจ้าภาพมาแล้วครั้งหนึ่งเมื่อปี ค.ศ. 2008

## การคัดเลือกเจ้าภาพ
### การเสนอตัวและการเลือกตั้ง
เมื่อวันที่ 11 ตุลาคม พ.ศ. 2565 ชัยภักดิ์ ศิริวัฒน์ รองประธานคณะกรรมการโอลิมปิกแห่งประเทศไทย ได้เปิดเผยกรอบแนวทางสำหรับกระบวนการเสนอตัวเป็นเจ้าภาพการแข่งขันกีฬาซีเกมส์ 2025 เขาเน้นย้ำว่าเมืองหรือจังหวัดเจ้าภาพควรมุ่งจัดการแข่งขันภายใต้งบประมาณที่ประหยัด และไม่จำเป็นต้องก่อสร้างสนามกีฬาแห่งใหม่ ต่างจากการแข่งขันในปี ค.ศ. 2019 และ ค.ศ. 2021 ซึ่งสถานที่จัดการแข่งขันกระจายอยู่ใน 23 และ 12 เมืองตามลำดับ โดยการแข่งขันในปี ค.ศ. 2025 จะจำกัดจำนวนเมืองเจ้าภาพไว้เพียงประมาณ 3–4 เมือง

ในเดือนตุลาคม พ.ศ. 2565 ประชุม บุญเทียม รองผู้ว่าการการกีฬาแห่งประเทศไทย ได้ประกาศรายชื่อผู้เสนอตัวเป็นเจ้าภาพจำนวนแปดราย จากทั้งหมดสิบสองจังหวัดที่แสดงความสนใจเป็นเจ้าภาพจัดการแข่งขันกีฬาซีเกมส์ 2025 กรุงเทพมหานคร รวมทั้งจังหวัดเชียงใหม่ นครราชสีมา และสงขลา ได้ยื่นเสนอตัวเป็นเจ้าภาพเพียงรายเดียว ขณะที่กรุงเทพมหานคร ชลบุรี สงขลา กระบี่ ภูเก็ต ตราด อำนาจเจริญ ศรีสะเกษ อุบลราชธานี และยโสธร ถูกเสนอชื่อเป็นจังหวัดที่มีศักยภาพในการเสนอตัวเป็นเจ้าภาพ

## อ้างอิง

หมวดหมู่:อาเซียนพาราเกมส์ 2025
หมวดหมู่:การแข่งขันกีฬาหลายประเภทในปี พ.ศ. 2569
หมวดหมู่:อาเซียนพาราเกมส์
เฮย์มดัลเลอร์

ในเทวตำนานนอร์ส **เฮย์มดัลเลอร์** (Heimdallr) คือหนึ่งในเทพที่สำคัญที่สุดของวงศ์อาศิรเทพ (Æsir) มีสมญานามว่า "เทพผู้ขาวผ่อง" และเป็นผู้พิทักษ์แดนเทพ บทบาทหลักของเขาคือการยืนเฝ้ายามอยู่ที่เทือกเขาหิมินบยอร์ก (Himinbjörg) ปลายสะพานบิฟร็อสต์ (Bifröst) เพื่อเฝ้าระวังภัยจากพวกยักษ์ เรื่องราวของเขาปรากฏในหนังสือหลักทั้งสองฉบับ ซึ่งให้ข้อมูลในมิติที่แตกต่างกัน

ในหนังสือร้อยกรองเอ็ดดา (Poetic Edda) บทบาทของเฮย์มดัลเลอร์เน้นย้ำถึงความเชื่อมโยงกับชะตากรรมของโลกและมนุษยชาติ บทกวี *โหริณีพยากรณ์ (Völuspá)* ได้กล่าวถึงวินาทีสำคัญที่เขาจะเป่าแตรกยัลลาร์ฮอร์น (Gjallarhorn) ส่งสัญญาณการเริ่มต้นของวันรักนาร็อก (Ragnarǫk)  และการเผชิญหน้ากับโลกิ ในบทกวี *รีกสาธยาย (Rígsþula)* เล่าว่าเฮย์มดัลเลอร์แปลงกายเป็นชายพเนจรนามว่า **รีก** (Ríg) ได้ร่วมเตียงกับคู่สามีภรรยามนุษย์สามครอบครัวที่ต่างฐานะกัน จนให้กำเนิดบุตรชายสามคน ได้แก่ ทาส (Þræll) ไพร่ (Karl) และขุน (Jarl)

ต่อมาในหนังสือร้อยแก้วเอ็ดดา (Prose Edda) โดยสนอร์รี สเตืร์ตลือซอน ได้จัดระบบและขยายความรายละเอียดของเฮย์มดัลเลอร์อย่างมีนัยสำคัญ บทกวี *กึลฟากินนิง (Gylfaginning)* บรรยายถึงพลังอันเหนือธรรมชาติของเขาอย่างละเอียด ทั้งสายตาที่มองเห็นได้ไกลนับร้อยโยชน์และหูที่ได้ยินเสียงหญ้าและขนแกะงอก โดยอาศัยการนอนหลับเพียงน้อยนิดราวกับนก  นอกจากนี้ยังระบุชัดเจนถึงการเป็นอริกับโลกี (Loki) ที่ทั้งคู่ถูกกำหนดให้เป็นศัตรูคู่แค้นที่ต้องต่อสู้กันจนตายตกตามกันในมหาศึกรักนาร็อก

## อ้างอิง

Heim
ตำบลบางเก่า

**ตำบลบางเก่า** อาจหมางถึง

* '''ตำบลบางเก่า''' อำเภอสายบุรี จังหวัดปัตตานี
* '''ตำบลบางเก่า''' อำเภอชะอำ จังหวัดเพชรบุรี
ตำบลป่าแป๋

**ตำบลป่าแป๋** อาจหมายถึง

* **[[ตำบลป่าแป๋ (อำเภอแม่แตง)|ตำบลป่าแป๋]]** อำเภอแม่แตง จังหวัดเชียงใหม่
* **[[ตำบลป่าแป๋ (อำเภอแม่สะเรียง)|ตำบลป่าแป๋]]** อำเภอแม่สะเรียง จังหวัดแม่ฮ่องสอน
ออสโซรา

**ออสโซรา** (; กอร์ยัก: Асоран, *Asoran*) เป็นหมู่บ้านและศูนย์กลางการบริหารของเขตคารากินสกีอันเป็นส่วนหนึ่งของเขตพิเศษกอร์ยักในดินแดนคัมชัตคา ประเทศรัสเซีย หมู่บ้านแห่งนี้มีประชากรอยู่ที่  ก่อนหน้าที่จะถึง ค.ศ. 2012 ออสโซราเป็นเพียงแค่นิคมชนบทเท่านั้น

ระยะทางทางอากาศจากหมู่บ้านแห่งนี้ไปยังปิตราปัฟลัฟสค์-คัมชัตสกีคือ 990 กิโลเมตร ออสโซราไม่มีเส้นทางคมนาคมทางบกเชื่อมต่อกับโลกภายนอก

## ภูมิอากาศ
ออสโซรามีภูมิอากาศแบบกึ่งอาร์กติก (*Dfc*) โดยเดือนที่ร้อนที่สุดคือเดือนกรกฎาคม มีอุณหภูมิเฉลี่ยรายเดือนอยู่ที่  และเดือนที่หนาวที่สุดคือเดือนมกราคม โดยมีอุณหภูมิเฉลี่ยอยู่ที่ 

## เอกสารอ้างอิง

หมวดหมู่:บทความที่มีแหล่งที่มาภาษารัสเซีย (ru)
หมวดหมู่:CS1 แหล่งที่มาภาษารัสเซีย (ru)
หมวดหมู่:CS1 ใช้อักษรภาษารัสเซีย (ru)
หมวดหมู่:Coordinates on Wikidata
หมวดหมู่:หน้าที่ใช้กล่องข้อมูลขอบเขตในแผนที่โดยไม่มีลิงก์รูปร่างในวิกิสนเทศ
ตำบลบ้านเกาะ

**ตำบลบ้านเกาะ** อาจหมายถึง

* '''ตำบลบ้านเกาะ''' 
* **[[ตำบลบ้านเกาะ (อำเภอพรหมคีรี)|ตำบลบ้านเกาะ]]** อำเภอพรหมคีรี จังหวัดนครศรีธรรมราช
* '''ตำบลบ้านเกาะ''' อำเภอบางไทร จังหวัดพระนครศรีอยุธยา
* **[[ตำบลบ้านเกาะ (อำเภอพระนครศรีอยุธยา)|ตำบลบ้านเกาะ]]** 
* **[[ตำบลบ้านเกาะ (อำเภอเมืองสมุทรสาคร)|ตำบลบ้านเกาะ]]** 
* **[[ตำบลบ้านเกาะ (อำเภอเมืองอุตรดิตถ์)|ตำบลบ้านเกาะ]]**
กลิ่นสี 2 ตอน จีบสาวจิ๊-จ๊ะ

***กลิ่นสี 2 ตอน จีบสาวจิ๊-จ๊ะ*** เป็นภาพยนตร์ไทยแนวสุขนาฏกรรม ขนาด 35 มม. พากย์เสียงในฟิล์ม ปี พ.ศ. 2531 สร้างโดยไฟว์สตาร์โปรดักชั่น กำกับโดยเปี๊ยก โปสเตอร์ เป็นภาคต่อของ *[[กลิ่นสีและกาวแป้ง]]* (2531) นำแสดงโดยจินตหรา สุขพัฒน์, รอน บรรจงสร้าง, วัชระ ปานเอี่ยม, กฤษณ์ ศุกระมงคล, ธงชัย ประสงค์สันติ และกลุ่มกลิ่นสี เข้าฉายครั้งแรกเมื่อวันที่ 31 ธันวาคม พ.ศ. 2531 ในภาคนี้ยังคงใช้รูปแบบการพากย์เสียงเช่นเดียวกับภาคแรก โดยนักแสดงส่วนใหญ่เป็นผู้พากย์เสียงตัวละครของตนเอง อย่างไรก็ตาม จินตหรา สุขพัฒน์ และนักแสดงบางส่วนไม่ได้พากย์เสียงด้วยตนเอง แต่ใช้บริการนักพากย์มืออาชีพในการพากย์แทน

## เนื้อเรื่อง
*กลิ่นสี 2 ตอนจีบสาวจิ๊-จ๊ะ* นำเสนอเรื่องราวชีวิตนักศึกษาใน คณะจิตรกรรม ประติมากรรม และภาพพิมพ์ มหาวิทยาลัยศิลปากร โดยถ่ายทอดบรรยากาศชีวิตในรั้วมหาวิทยาลัย ทั้งมิตรภาพ ความผูกพัน และสีสันของการใช้ชีวิตของกลุ่มเพื่อนนักศึกษาในแวดวงศิลปะ เนื้อเรื่องเล่าผ่านมุมมองของ ชำนาญ (สุรเดช แก้วท่าไม้) ซึ่งทำหน้าที่เป็นผู้บรรยายเหตุการณ์ต่าง ๆ ที่เกิดขึ้นกับตนเองและเพื่อน ๆ

หญิงปิ๋ม (จินตหรา สุขพัฒน์) ทำหน้าที่เป็นคนกลางติดต่อให้มะสังข์ (ติ๊ก กลิ่นสี), ฝุ่น (เกียรติ กิจเจริญ) และเอนก (ชลิต นาคพะวัน) ไปทาสีศาลพระภูมิที่โรงแรมหรูแห่งหนึ่ง ผลงานของทั้งสามเป็นที่พอใจของเจ้าของโรงแรม (นันทวัน เมฆใหญ่) เป็นอย่างมาก จึงได้ว่าจ้างให้พวกเขาวาดภาพไทยประดับห้องพักของโรงแรมจำนวน 124 ห้อง พร้อมมอบเงินสำรองจำนวน 10,000 บาทให้ล่วงหน้า เมื่อข่าวแพร่ไปถึงกลุ่มเพื่อนของพวกเขา ต่างก็พากันแซวเชิงหยอกล้อว่าพวกเขา “ก็ทาได้” เช่นกัน

ส่วน แสนคม หรือ ซ่าส์ (กฤษณ์ ศุกระมงคล) พยายามไปจีบลูกสาวของ กำนัน (สุวิน สว่างรัตน์) โดยพา บื้อ (ธีรวัฒน์ ทองจิตติ) เพื่อนในกลุ่มซึ่งพูดติดอ่างและมีนิสัยพูดตรงแบบขวานผ่าซากไปด้วย อย่างไรก็ตาม เหตุการณ์กลับไม่เป็นไปตามที่ตั้งใจ เมื่อบื้อดันไปมองนมลูกสาวกำนัน ทำให้กำนันไม่พอใจ จนทั้งสองถูกกระทืบและต้องกลับมาอย่างสะบักสะบอม

ส่วนความสัมพันธ์ของ หญิงปิ๋ม (จินตหรา สุขพัฒน์) กับ รอน (รอน บรรจงสร้าง) นักศึกษาคณะสถาปัตยกรรมศาสตร์กำลังประสบปัญหา เนื่องจากหญิงปิ๋มเข้าใจผิดว่ารอนมีความสัมพันธ์กับหญิงอื่น จึงขนข้าวของไปพักที่คณะ พร้อมทั้งใช้เวลาร่วมกับกลุ่มเพื่อนผู้ชายด้วยการเล่นตะกร้อ ต่อมารอนได้ตัดสินใจมาพูดคุยเพื่ออธิบายความจริงกับหญิงปิ๋มว่า ผู้หญิงที่เธอเข้าใจผิดนั้นแท้จริงแล้วเป็นน้องสาวแท้ ๆ ของเขา

## นักแสดง

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2531
หมวดหมู่:ภาพยนตร์ภาคต่อไทย
หมวดหมู่:ภาพยนตร์ที่กำกับโดย เปี๊ยก โปสเตอร์
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ที่อำนวยการสร้างโดย เจริญ เอี่ยมพึ่งพร
หมวดหมู่:ภาพยนตร์ตลกไทย
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ที่ถ่ายทำในมหาวิทยาลัยและวิทยาลัย
หมวดหมู่:มหาวิทยาลัยศิลปากร
ออสมาร์ ลอส

**ออสมาร์ ลอส วีเยรา** (เกิด 3 กรกฎาคม ค.ศ. 1975) หรือ **ออสมาร์** เป็นผู้จัดการฟุตบอลอาชีพชาวบราซิล ปัจจุบันเป็นหัวหน้าผู้ฝึกสอนของเปอร์เซโปลิสในเปอร์เซียนกัลฟ์โปรลีกของอิหร่าน เขาเกิดที่เมืองปาซูฟุงดู รัฐฮิวกรังจีดูซูว ประเทศบราซิล และเริ่มต้นอาชีพผู้จัดการกับทีมเยาวชนอิงเตร์นาซีโยนัลใน ค.ศ. 1994

ออสมาร์เคยรับตำแหน่งหัวหน้าผู้ฝึกสอนของบุรีรัมย์ ยูไนเต็ดในฤดูกาล 2024–25 โดยพาทีมชนะเลิศถ้วยรางวัลหลายรายการ

## เกียรติประวัติ
### ผู้จัดการ
**เปอร์เซโปลิส**
* เปอร์เซียนกัลฟ์โปรลีก: 2023–24

**บุรีรัมย์ ยูไนเต็ด**
* ไทยลีก: 2024–25
* ไทยเอฟเอคัพ: 2024–25
* ไทยลีกคัพ: 2024–25
* ฟุตบอลชิงแชมป์สโมสรอาเซียน: 2024–25

**รางวัลส่วนตัว**
* ผู้ฝึกสอนยอดเยี่ยมประจำเดือนของไทยลีก: สิงหาคม ค.ศ. 2024
* ผู้ฝึกสอนยอดเยี่ยมประจำฤดูกาลของไทยลีก: 2024–25

#### ผู้ช่วยผู้จัดการ
**เปอร์เซโปลิส**
* เปอร์เซียนกัลฟ์โปรลีก: 2022–23
* Hazfi Cup: 2022–23

## อ้างอิง

## แหล่งข้อมูลอื่น

* Profile at Soccerpunter.com
* 

หมวดหมู่:บุคคลจากปาซูฟุงดู
หมวดหมู่:ผู้จัดการทีมฟุตบอลชาวบราซิล
หมวดหมู่:ผู้จัดการทีมฟุตบอลในกังเปโอนาตูบราซีเลย์รูแซรียีอา
หมวดหมู่:ผู้จัดการทีมอิสโปร์ชีกลูบีอิงเตร์นาซีโยนัล
หมวดหมู่:ผู้จัดการทีมอิสโปร์ชีกลูบีโกริงชังส์เปาลิสตา
หมวดหมู่:ผู้จัดการทีมฟุตบอลในเปอร์เซียนกัลฟ์โปรลีก
หมวดหมู่:ผู้จัดการทีมฟุตบอลในไทยลีก
หมวดหมู่:ผู้จัดการทีมสโมสรฟุตบอลบุรีรัมย์ ยูไนเต็ด